आखिरी तारीख से पहले ही काट दी बिजली
बिल भरने की आखिरी तारीख के पहले ही कंपनी ने उपभोक्ता की बिजली काट दी। इसे पूरी रात अंधेरे में गुजारी। शिकायत करने के दूसरे दिन बिजली चालू हो पाई। अधिकारी बोले फाल्ट से ऐसा हुआ होगा।
यह वाक्या जवाहरनगर में रहने वाले ठेकेदार शैलेषसिंह रेनवाल के साथ हुआ। वे क्रिसमस की छुट्टियां मनाने परिवार के साथ 23 दिसंबर को आलीराजपुर गए थे। 27 दिसंबर की शाम को लौटे और बिजली चालू की तो चालू नहीं हुई। पड़ोसियों ने बताया आपके जाने के दूसरे दिन दो लोग आए थे।
हमने बोला कि घूमने गए लेकिन वो नहीं माने और बिजली काट दी। रात 8 बजे वे बिजली कंपनी पहुंचे और बिल दिखाया और बोला बिल भरने की आखिरी तारीख 29 दिसंबर है, फिर कैसे बिजली काट दी। तो जवाब मिला सुबह आना। सोमवार सुबह वे फिर बिजली कंपनी पहुंचे। दोपहर 1.30 बजे बिजली चालू हुई।
तीन साल पहले भी काट दी थी बिजली
तीन साल पहले भी उनके साथ ऐसा ही हुआ था और बिल भरने के बाद भी बिजली काट दी थी। अब एक बार फिर बिजली काट दी है। रेनवाल ने बताया बिजली कंपनी को ऐसे कर्मचारियों के खिलाफ कार्रवाई करना चाहिए ताकि आगे से किसी उपभोक्ता के साथ ऐसा ना हो।
15 दिन पहले टीटीई की काट दी थी बिजली
बिजली कंपनी ने 15 दिन पहले भी इसी कॉलोनी में रहने वाले टीटीई साबिर कादरी की बिजली काट दी थी। जबकि उनका बिल भरा हुआ था। इसके बाद भी कर्मचारी आकर बिजली काट गए थे।
तार हिलने से कट गई होगी बिजली
अतिरिक्त अधीक्षण यंत्री संजय जैन ने बताया कॉलोनी में किसी का बिल बकाया होगा, उसे काटने के लिए खंभे पर कर्मचारी चढ़े होंगे, तार हिलने से इनकी बिजली भी कट गई होगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva